મુંબઈ અફૉર્ડેબલ હાઉસિંગની સખત અછત ધરાવતું શહેર છે. એક જાણીતી રિયલ્ટી કંપનીના અસોસિએટ ડિરેક્ટર કહે છે, ‘અમને લાગે છે કે એક્સ્ટર્નલ કમર્શિયલ બૉરોઇંગને મંજૂરી એ નાણાપ્રધાન તરફથી લો કૉસ્ટ હાઉસિંગ માટે લેવાયેલું એક ખૂબ જ લાભદાયી પગલું છે. આમાં સ્પષ્ટ રીતે જ દેશના અફૉર્ડેબલ હાઉસિંગને પ્રોત્સાહન આપવાનો ઇરાદો લાગે છે. આખરે હાઉસિંગ એકમાત્ર જ એવું ક્ષેત્ર છે જે વાસ્તવિક રીતે મંદીથી બચાવે છે. મેટ્રો શહેરમાં પણ જો એક્સ્ટર્નલ કમર્શિયલ બૉરોઇંગ કૅપ વધારવામાં તો આપણને અમુક પરિવર્તન ચોક્કસ જોવા મળશે. અત્યારે તો દૂરનાં ઉપનગરોના વિસ્તારોમાં જ આનો લાભ જોવા મળે છે. વૈશ્વિક અર્થતંત્રની વધઘટ જોતાં ક્રેડિટ ગૅરન્ટી ટ્રસ્ટ ફન્ડનું નિર્માણ બહુ જ અગત્યનું પગલું છે. અમારું માનવું છે કે અફૉર્ડેબલ હાઉસિંગનું આ પગલું નાનાં-મોટાં શહેરોમાં ખૂબ જ લાભદાયી રહેશે. આ પગલું વિકાસ કરનાર સમુદાયને લાંબા ગાળાના વેપારની તક માટે પ્રોત્સાહિત કરવા પૂરતું છે.’